ઇક્વિટી ફંડ્સ પર LTCG પછી ફંડ્સ ઓફ ફંડ્સ આકર્ષક - NGS Business
ઇક્વિટી ફંડ્સ પર LTCG પછી ફંડ્સ ઓફ ફંડ્સ આકર્ષક-મ્યુચ્યુઅલ ફંડ-કમાણી -બચત-Economic Times Gujarati
ઇક્વિટી ફંડ્સ પર LTCG પછી ફંડ્સ ઓફ ફંડ્સ આકર્ષક
10 Jun 2018, 1613 hrs IST, ET Bureau
અન્ય મ્યુચ્યુઅલ ફંડ્સની સ્કીમ્સમાં રોકાણ કરતા મોટા ભાગનાં ફંડ ઓફ ફંડ્સ (FoF)ને ઇક્વિટી ફંડ્સની તુલનામાં ઓછા કરલાભને કારણે ભારતમાં ઠંડો પ્રતિસાદ મળ્યો છે. હજુ થોડા મહિના પહેલાં ઇક્વિટી ફંડ્સમાંથી ડિવિડન્ડ અને લાંબા ગાળાનો કેપિટલ ગેઇન્સ (LTCG) ટેક્સ-ફ્રી હતા. જ્યારે FoF પોર્ટફોલિયોમાં ઇક્વિટી ફંડ્સ હોય તો પણ રોકાણકારોને FoF પર LTCG ચૂકવવો પડતો હતો.
જોકે, બજેટ 2018માં ડિવિડન્ડ પર 10 ટકા ટેક્સ અને ઇક્વિટી ફંડ્સ પર LTCG (ઇન્ડેક્સેશન લાભ સિવાય) દાખલ કરવામાં આવ્યા છે. તેને લીધે FoFનો તુલનાત્મક ગેરલાભ ઘટ્યો છે. તેને લીધે હવે રોકાણકારો FoFમાં રોકાણ કરી રહ્યા છે. વાસ્તવમાં હવે FoF ઇક્વિટી ફંડ્સની તુલનામાં મોટો લાભ ધરાવે છે. કારણ કે FoF કોઈ ટેક્સ વગર પોર્ટફોલિયોમાં ફંડ્સમાં ફેરફાર કરી શકે છે.
પ્લાનરૂપી ઇન્વેસ્ટમેન્ટ સર્વિસિસના સ્થાપક અમોલ જોશીના જણાવ્યા અનુસાર “FoFs પાસ-થ્રૂ સ્ટેટસ ધરાવતા હોવાથી મ્યુ ફંડ્સની લે-વેચને કારણે કરવેરો ભરવાનો થતો નથી. આ બાબત ડાયનેમિક FoFsમાં ઉત્તમ લાભ આપે છે.” FoFના રિડેમ્પશન સુધી કોઈ ટેક્સ નહીં ભરવાનો હોવાથી રોકાણકારોને કોઈ અવરોધ વગર સંપત્તિમાં વધારો કરવામાં મદદ મળશે.
FoFs તમારા માટે અનુકૂળ છે?
FoFs પ્રમાણમાં આકર્ષક બન્યા છે, પણ રોકાણકારોએ તેમાં ઇન્વેસ્ટમેન્ટ માટે ઉતાવળ કરવાની જરૂર નથી. જોશીના જણાવ્યા અનુસાર “FoFનો હેતુ રોકાણના હેતુ સાથે સુસંગત છે કે નહીં એ જોવું જરૂરી છે.” નિયમ આધારિત રોકાણને અનુસરતા રોકાણકારો માટે FoFનું માળખું લાભદાયી છે.
જેમ કે, કેટલાક FoFsનું એસેટ એલોકેશન નિફ્ટી PE પર આધારિત છે અને ફ્રેન્કલિન ઇન્ડિયા ડાયનેમિક PE રેશિયો FoF આવી જ એક સ્કીમ છે. એટલે તમે નિયમ આધારિત રોકાણ કરતા હોવ તો નિફ્ટી PEમાં ફેરફારના આધારે રોકાણ બદલવાના બદલે લાંબા ગાળા માટે આ પ્રકારના FoFsમાં રોકાણ કરી શકાય.
નિફ્ટી PE પર આધારિત ઇન્વેસ્ટમેન્ટ સ્ટ્રેટેજી કેવી રીતે કામ કરે છે? ફ્રેન્કલિન ઇન્ડિયા ડાયનેમિક PE રેશિયો FoFએ છેલ્લાં 10 વર્ષમાં 10.01 ટકા વળતર આપ્યું છે. સમાન ગાળામાં લાર્જ-કેપ ઇક્વિટી ફંડ કેટેગરીએ સરેરાશ 10.45 ટકા વળતર આપ્યું છે. જોકે, ફ્રેન્કલિન ઇન્ડિયા ડાયનેમિક PE રેશિયો FoF જેમાં રોકાણ કરે છે એ ફ્રેન્કલિન ઇન્ડિયા બ્લૂચિપે 10 વર્ષમાં 11.49 રિટર્ન આપ્યું છે. અંડરલાઇંગ ફંડનું લાંબા ગાળાનું વળતર વધુ હોવાથી વ્યક્તિએ FoFમાં રોકાણ કરવું જોઈએ? તેનો જવાબ બે સ્કીમ્સ સાથે સંકળાયેલા જોખમમાં રહેલો છે.
બજારનું વેલ્યુએશન ઊંચું હોય ત્યારે ઇક્વિટી હિસ્સામાં ઘટાડો કરવાની સ્ટ્રેટેજીથી FoFનું જોખમ ઘણું ઘટ્યું છે. જ્યારે ફ્રેન્કલિન ઇન્ડિયા બ્લૂચિપનું વાર્ષિક સ્ટાન્ડર્ડ ડિવિએશન ૨૨ ટકા છે, FoFમાં તે માત્ર 14 ટકા છે. જોકે, FoFs માત્ર એવી સ્કીમ્સ નથી જે એસેટ એલોકેશનમાં ફેરફારની મદદથી જોખમમાં ઘટાડો કરે છે. ફંડ્સઇન્ડિયાના મ્યુ ફંડ રિસર્ચ હેડ વિદ્યા બાલાના જણાવ્યા અનુસાર “એસેટ એલોકેશન સ્ટ્રેટેજી માટે રોકાણકારો ડાયનેમિક FoFને બદલે એસેટ એલોકેશન ફંડ્સનો ઉપયોગ કરી શકશે.”
FoFsમાં રોકાણ દ્વારા રોકાણકારો પોર્ટફોલિયો પર નિયંત્રણ ગુમાવી રહ્યા હોય એવું લાગી શકે, પણ એ ચિંતાનો વિષય નથી. જોષીના જણાવ્યા અનુસાર “સ્ટ્રેટેજીના અમલ અને પ્રાઇસ ડિસ્કવરીની બાબતમાં નિયમ આધારિત FoF સારા રહેશે.”
64527095
સેબી રજિસ્ટર્ડ ઇન્વેસ્ટમેન્ટ સલાહકાર વિક્રમ ક્રિષ્નમૂર્તિના જણાવ્યા અનુસાર “વૈશ્વિક ઇક્વિટીમાં રોકાણ માટે FoF રૂટ ઉપયોગી છે. રોકાણકાર વૈશ્વિક બજારોના શેરો અથવા ઓફશોર ફંડ્સમાં સીધું રોકાણ કરીને અથવા FoFsની મદદથી વૈશ્વિક બજારમાં રોકાણ કરી શકે. જોષીના જણાવ્યા અનુસાર “ઓફશોર ફંડ્સની તુલનામાં FoFs વૈશ્વિક બજારમાં નાના રોકાણની સુવિધા આપે છે. તેનો અમલ વધુ સરળ છે. કારણ કે વ્યક્તિ સીધું રોકાણ કરે તો તેનું પેપરવર્ક ઘણું જટિલ હોય છે.”
ઓપન-એન્ડેડ ગોલ્ડ FoFs વધુ એક ઉપયોગી કેટેગરી છે, તે ગોલ્ડ ETFsમાં રોકાણ કરે છે. ગોલ્ડ ETFsની ખરીદીને બદલે વ્યક્તિએ વધુ ખર્ચ કરીને FoFsની પસંદગી કેમ કરવી એ પ્રશ્ન સ્વાભાવિક છે. ઘણા ગોલ્ડ ફંડ્સ ભારતમાં વારંવાર ટ્રેડિંગ કરતા નથી. આવી સ્થિતિમાં ગોલ્ડ FoFsની મદદથી રોકાણકારો લિક્વિડિટીની સમસ્યામાંથી બહાર નીકળી શકે છે.
મોંઘાં હવાઈભાડાં છતાં ભારતીયોમાં FIFA વર્લ્ડ કપની ધૂમ
વોટ્સએપ પેમેન્ટ સર્વિસ: 10 લાખ લોકોનું ટેસ્ટિંગ ચાલુ
MFsનો ફાર્મા ફંડ માટે ભારે ધસારો
અસ્થિર રૂપિયાને HDFC બેન્કનો ટેકો મળ્યો
RBI ઓગસ્ટમાં ફરી વ્યાજદર વધારે તેવી શક્યતા
રિલાયન્સ જીઓ આજથી ₹2,000 કરોડના બોન્ડ વેચશે
ચાલુ ખાતાની ખાધ ત્રણ ગણી વધીને $48.7b થઈ
'એવેન્જર્સ: ઈનફિનિટી વૉર': 2 અબજ ડોલરની ક્લબમાં
રિટેલ ફુગાવો વધીને 4.87%: એપ્રિલમાં IIP 4.9%
2018ના ત્રીજા ક્વાર્ટરમાં કંપનીઓ ભરતી વધારશે
બિરલા પણ IDBI ફેડરલ ખરીદવાની રેસમાંથી નીકળી જશે